Ann Summers

мини|Продавницата на „Ann Summers“ во Лондон
мини|Продавницата на „Ann Summers“ во Хал
Ann Summers (изговорено: Ен Самерс)― британска повеќенационална малопродажна компанија специјализирана за сексуални играчки и долна облека, со над 140 продавници на улиците во Обединетото Кралство, Ирска и Каналските острови. Во 2000 година, „Ann Summers“ го стекна брендот „Knickerbox“, етикета со нагласок на поудобна и женствена долна облека, додека производите обележани со „Ann Summers“ имаат тенденција да бидат во еротски стил. Ланецот имал годишен обрт од 117,3 милиони фунти во 2007–2008 година.

 Историја 
Компанијата била именувана по Енис Самерс, женската секретарка на машкиот основач, Мајкл Каборн-Вотерфилд.

Енис Самерс, која е родена како Енис Гудвин во 1941 година, но подоцна го зела презимето на нејзиниот очув, ја напуштила компанијата скоро по кавгата со Каборн-Вотерфилд. Таа заминала да живее во Умбрија, Италија, на два часа од Рим, и починала од рак во октомври 2012 година.

Во 2000 година, „Ann Summers“ ја купил марката за долна облека „Knickerbox“ за необјавена сума. Сепак, во 2014 година тие објавиле планови за продажба на марката.

 Трговија на мало 
Првата продавница на „Ann Summers“ била отворена во 1970 година во Марбл Арч, Лондон, од која прераснала во шест продавници.

„Ann Summers“ била купена во 1971 година од браќата Ралф и Дејвид Голд, кои ја претвориле од стандардна сексуална продавница во етаблиран бутик за долна облека. Во 1981 година, Дејвид Голд ја вметнал својата ќерка Жаклин Голд (која е сегашен извршен директор на „Ann Summers“) и таа го вовела концептот на Партиски план. Со малопродажното работење за сите продавници на „Ann Summers“ управува од Главната канцеларија во Вајтлиф, Сари, а заклучно со декември 2010 година, „Ann Summers“ работела со 144 продажни места низ Обединетото Кралство, Ирска, Каналските Острови и Шпанија.

Продавниците нудат долна облека, козметика, костими за капење и играчки за секс. Продавниците продаваат 2 милиони рампарт вибратори, еден вид ексклузивни вибратори на „Ann Summers“ годишно.

 Наводи 

Категорија:Производители на облека во Обединетото Кралство